Dié webwerf help jou met die opsitkers (en meer!) - Maroela Media
Met verloop van tyd gaan mens deur verskillende fases as dit by die liefde kom. Jou eerste liefde sal jy waarskynlik nooit vergeet nie. Jou eerste koffieafspraak met jou vrou sal sekerlik ook met nostalgie onthou word.
Dié webwerf gee jou nie net 'n lys van idees nie, maar daar is ook verskillende kategorieë om te help met elke moeilike besluit.
Jy het uiteindelik 'n afspraak met die meisie van jou drome, maar nou begin jy twyfel oor waarheen om haar te vat. As sy baie van die buitelewe hou, gee Date Night Ideas jou 'n buitelug-opsie met 'n lys van plekke, organisasies en geleenthede wat net fokus op buitelugaktiwiteite. Of dalk is jou toekomstige kêrel baie lief vir musiek – daar is verskeie opsies vir musiek- en teaterliefhebbers.
As jy reeds getroud is, met drie kinders in die huis, en jy is op soek na iets vir die hele gesin, is daar vir jou ook 'n paar idees. 'n Olifant-avontuur of 'n wegbreeknaweek sal hulle soos 'n handskoen pas.
Miskien is jy iemand wat dalk eerder 'n meer persoonlike aanslag wil beproef, soos om vir jou maat te kook. Moenie jou kop breek nie – die webwerf het ook resepte om jou soos 'n professionele kok te laat lyk.
Of jy jou 50ste huweliksherdenking vier, jou eerste koffieafspraak beplan of op soek is na 'n trousaal, Date Night Ideas, is net vir jou.
Gaan besoek gerus Date Night Ideas se webwerf of volg hulle op Facebook en Twitter.
Monika Hinrichsen · 4 jare gelede
Ek en my man is deel van hul 'membership' en dit is fantasies. Met n nuwe baba in die huis sien ons vreeslik uit na ons voucher elke maand om bietjie special time saam te spandeer .